
VASILE DANCOVICI 


Portret în ulei dim. 50/70 cm. de un pictor necunoscut, aflat în galeria de 
portrete a Camerei de Comerţ şi Industrie din Bucureşti. 

LUXIŢA V. DANCOVICI 


Portret în ulei, dim, 98/78 cm. de pictorul austriac Frankenberger, aflat în 
posesiunea d-nei şi d-lui Paul Brissot, din Ploeşti. 

FAMILIA DANCOVICI 


Comerţul, în trecutul ţărei românești, a fost aşezat pe principii de 
continuitate, care fac cinste inaintaşilor noştri. 

Pe de o parte continuitatea se manifesta, prin ceiace se numeşte vadul 
comercial, adică acel complex de elemente care leagă clientela şi buna 
reputaţie a unei întreprinderi de locul şi felul așezărei ei. Noţiunea de 
vad comercial este deci mai veche decât s'ar părea. Fa îşi găseşte obârşia 
în trecutul cel mai vechi al comerțului orășănesc. Datorită ei, găsim car- 
tiere întregi afectate în special, unui fel de comerţ, străzi întregi, ocupate 
de o branșă. 

Pe de altă parte, continuitatea se manifesta prin acel spirit familiar 
care făcea ca o întreprindere să treacă dela tată la fiu, păstrându-se, ast- 
fel, în analele comerțului, numele unei întregi familii de negustori. 

In virtutea acestui spirit familiar, întemeietorul unei întreprinderi 
privea cu grijă viitorul acesteia şi se gândea să-şi asigure urmaşi vrednici 
a-i continua munca şi străduințele sale. Fiii lui învățau spre a deveni ne- 
gustori şi învățătura lor nu era de natură a-i îndepărta dela îndeletnicirile 
tatălui lor. Ea îi făcea negustori mai culți, mai apropiaţi de vremurile în 
care trăiau, dar îi lăsa tot negustori. 

lar dacă bătrânul negustor nu avea dela Dumnezeu, darul de a avea 
băeţi, ci fete, acestea se măritau cu negustori, fie că aceştia erau străini de 
neamul lor, fie că era unul dintre acei harnici „băeţi de prăvălie” crescut 
de stăpân, alături de copiii săi, legat de întreprinderea bătrânească şi le- 
gat, de bună seamă, de însăşi viaţa familiei în care crescuse ca o tulpină 
fragedă, alături de un arbore bătrân şi puternic. 

In felul acesta, familia negustorească îşi întemeiază, în trecutul comer- 
tului românesc, acea indistructibilă întindere de legături, în primul rând, 
familiare — legături puternice de sânge și de viață, — legături peste care 

asprimea unei vremi putea trece uşor, fără să le sfărâme. 

Intreprinderea negustorească apare, astfel, ca un arbore la care, an 
cu an, se adaugă mlădiţele tinere, crengilor bătrâne, împrospătând cu 
energii noui şi cu sevă tânără, un organism care, prin însăşi natura lui, 
trebue să fie numai circulaţie şi energie. 

Intemeietorul întreprinderei stă la rădăcina arborelui creiat de el. El 
a fost cel care, prin munca şi priceperea sa, a adunat aceste minunate îm’ 
perecheri de ramuri, el este cel care a dat viaţă primului răsad. 


O însemnată familie de negustori este familia Dancovici, însemnată 
prin numărul mare de membri care au practicat comerțul şi mai ales, prin 
rolul ce unii din membrii acestei familii lau avut în mişcarea naţională din 
1848, acea mișcare care a fost, în mare parte, sprijinită de negustorii din 
Bucureşti, conduși şi de Vasile Dancovici. 

Familia Dancovici originară din Ploeşti îşi trage origina de la un 
Dancu stabilit acolo înainte de 1780, originar sau venit din altă parte, nu 
s'a putut afla. El era mic negustor, căci numai astfel se explică îndrumarea 
ce el a dat tuturor fiilor săi în spre comerț. După moda de atunci, el și-a 
schimbat numele de Dancu în Dancovici. 

Şi astfel, găsim, în condicele de morţi, pe cei patru fii ai lui : Vasile, 
Tudor, Grigore şi Atanasie, trecuţi sub numele de Dancovici. 

Vasile Dancovici a avut un fiu, Alecu Dancovici, care a fost şi el 
negustor, Tudor a avut 6 copii, 4 băeţi şi 2 fete ; toţi băeţii au fost ne’ 
gustori, iar Grigore a avut mai mulți copii, din care însă nici unul nu a fost 
negustor, dar prin fetele lui măritate cu negustori, a legat şi el familia lui 
de interesele comerțului bucureştean. Despre Atanasie atât s'a putut afla 
că a fost negustor în Piteşti unde se mai află și astăzi urmaşi de ai lui. Rar 
se găseşte în trecutul comerțului românesc o mai numeroasă familie de 
negustori ca familia Dancovici, care prin faptele unora din membrii ei, să 
fi cinstit breasla şi ţara, ca această, numeroasă şi bine cuvântată de Dum- 
nezeu, familie. 


ا 
۴ اب 


Incepând descrierea vieţii şi a îndeletnicirilor negustoreşti ale copiilor 
lui Gheorghe Dancu, avem regretul că lipsa de isvoare şi de documente, 

ne împiedică a vorbi despre părintele lor, admirabilul negustor Gheorghe 
Dancu, care, pătruns de acel spirit de continuitate, de care vorbeam mai 
sus, nu numai că şi-a îndrumat copiii spre negot, dar a reușit să le insufle 
atâta dragoste pentru această îndeletnicire, încât, ei, la rândul lor, au putut 
să o comunice, cu aceiași tărie, urmaşilor, 

Comerțul, pe vremurile acelea, trecea printr'o perioadă de aşezare te- 
meinică, de adaptare la mijloacele noui puse la îndemână de progresele 
ştiinţei venite din Apus, de creiare a acelor legături îndepărtate, legături de 
schimburi şi de interese, care formează baza oricărui comert. 

Dar nu aceste elemente definesc şi complectează aspectul comerțului 
românesc din secolul al XIX-lea. ۱ 

In afara acestor elemente de ordin material, elemente a căror impor’ 
tanta „desigur, nu poate fi contestată, comerțul românesc din secolul al 
XIX-lea se definea printr'un spirit de ordine — timpurile de azi au născocit 
termenul de raţionalizare — spirit de ordine care înlocuia de minune lipsa 
de cultură a bătrânilor comercianţi, făcându-i capabili să se descurce în 
operaţiunile cele mai grele şi în afacerile cele mai complicate. 

Acest spirit de ordine — acest bun simt gospodăresc — constitue o 
caracteristică însemnată, de care trebue să se ţie seamă. 

Mai există însă şi simţul cinstei, simt dus până la fanatism şi pe care 
bătrânii negustori lau cultivat cu atâta străşnicie încât, negustorul român 
era cunoscut peste hotare ca om cinstit, incapabil să înşele buna credință 
a cuiva. Pe acele vremuri „cuvântul era cuvânt”, „vorba era o poliţă”. 

Gheorghe Dancu, bătrânul negustor, a avut un mic comerţ de abale 
la Ploeşti. Aceasta este un lucru ştiut ; nu se ştie însă dacă era originar de 
acolo, sau venise din altă parte. 

Se mai ştie că în anul 1780, Gheorghe Dancu şi-a schimbat numele 
în Dancovici, după cum era obiceiul pe acele vremuri. 

In condicile de născuţi şi morţi, toţi copiii lui Gheorghe Dancu sunt 
trecuţi sub numele de Dancovici. 

Acestea sunt singurele date ce se ştie asupra bătrânului comerciant 
Gheorghe Dancu, figură ale cărei detalii, din nefericire, nu se pot preciza 
decât prin reflexul calităţilor transmise, din plin, copiilor săi. 

Vom începe, dar, a povesti viaţa şi îndeletnicirile negustoreşti ale co- 
piilor lui Gheorghe Dancu, în ordinea cronologică a naşterei lor. 

VASILE” DANCOVICI 
(BASILE DANCOVICI) 
1787 — 1864 


S'a născut în orașul Ploeşti în anul 1786. El era fiul lui Dancu şi al 
Velichei. Vasile Dancovici după ce a învăţat puţină carte, cum se obişnuia 
pe atunci, a fost dat la stăpân să învețe negoţul. El a fost îndreptat de tatăl 
său spre negoţul de lipscănie, mai întâi în oraşul Ploeşti, iar mai târziu, la 
Bucureşti, la Tudor Hagi 'Theodorache. După un număr de ani de ucenicie, 
Vasile Dancovici, fiind deştept şi foarte îndrăsneţ, s'a stabilit engrosist 
lipscan în hanul Sf. Gheorghe ajungând, în puţini ani, unul dintre bogaţii 
fruntaşi negustori din București. 

Astfel, îl găsim trecut în actul de răfuială (lichidare de socoteli) dintre 
negustorul Scarlat Drăgoescu şi marii toptangii lipscani din Bucureşti, act 
care poartă data de 20 Aprilie 1845 şi care a fost publicat de noi în original 
în biografia lui Ilie Zamfirescu. 

Vasile Dancovici a fost însurat de mai multe ori. Din prima căsătorie 
a avut doi copii, pe Alecu şi pe Dumitru (Take). Alecu Dancovici a fost 
şi el negustor, iar Dumitru a murit de tânăr. 

In a treia căsătorie, Vasile Dancovici a luat pe Luxiţa Hagi Tudo- 
rache, fiica cunoscutului negustor bucureştean Tudor Hagi Tudorache, 
care şi ea mai fusese măritată cu Ioniță Manciu, negustor bucureştean, vă” 
duv, care avea o fată numită Marghioala, măritată cu bancherul Niculae 
Christu, despre care am vorbit în una din biografiile publicate. Cu Manciu, 
Luxiţa nu avusese copii. Căsătorită a treia oară cu Vasile Dancovici, a avut 
mai mulți copii, dar care nu au ajuns negustori. 

Luxiţa, soţia lui Vasile Dancovici, a fost „hagiică”. Se pare că ea a 
fost de trei ori la Ierusalim ; întâia oară, fiind copil a fost dusă chiar de 
părinţii ei. 

Focul cel mare din 1847 i-a ars şi lui Vasile Dancovici, prăvălia. 
Atunci, cu, greutăţi mari, a putut să scape câteva baloturi de marfă pe care 
le-a carat acasă, în Uliţa Teilor nr. 20, unde mai târziu, le-a vândut cu 
cotul şi cu preţ foarte bun, căci din cauza focului, s'au distrus cantități 
mari de mărfuri, iar cele puţine ce au putut fi salvate, au căpătat o valoare 
mare, fiind ştiut că pe atunci, trebuia să treacă mult timp, până să sosească 
marfa din străinătate. 


www.dacoromanica.ro 


TUDOR DANCOVICI 
Portret în ulei dim. 50/70 cm. de un pictor necunoscut, aflat în galeria de 
portrete a Camerei de Comerţ şi Industrie din Bucureşti. 

ANICA T. DANCOVICI 


Portret în ulei dim, 50/70 cm. de un pictor necunoscut, aflat fh galeria de 
portrete a Camerei de Comerţ si |adastrie. din Bucureşti. 

Intre timp, au survenit evenimentele dela 1848, care lau prins pe 
Vasile Dancovici, cu totul, în vârtejul lor, iar după ce lucrurile s'au liniştit, 
făcându-şi socoteală de paguba suferită la foc şi fiindu-i frică că un nou 
foc l'ar putea face să piardă întreaga avere, s'a lăsat de comerţul de lips- 
cănie. 

Dar fiind om activ, deşi înaintat în vârstă, Vasile Dancovici, nu a سام‎ 
tut sta multă vreme în neactivitate ; el a hotărât pe fiul său, Alecu Dan- 
covici, care avea prăvălie de lipscănie, să lichideze comerţul lui și să deschidă 
împreună cu el o bancherie, un „Cantor” cum se zicea pe atunci, în strada 
Lipscani, lăsându-i lui întreaga iniţiativă în plasarea banilor, el fiind foarte 
bogat, iar fiul său fiind foarte priceput. Afacerea a luat dela început o 
mare importanţă. 

Vasile Dancovici, după căsătoria lui cu Luxiţa Hagi Tudorache, s'a 
mutat în casele soției sale din Uliţa Teilor, (deşi avea mai multe proprie» 
tăți în mahalaua Lucaci) unde a şi murit ; el a ajutat biserica din mahalaua 
unde şedea, dar nu a uitat nici biserica Lucaci unde avea case şi astfel, لا‎ 
găsim trecut în condica de socoteli, ca subscriitor pentru repararea din nou 
a bisericei Lucaci, în anul 1853, cu o însemnată sumă de bani. El a murit 
în ziua de 7 Septembrie 1864, în etate de 78 de ani. Inmormântarea lui 
s'a făcut în curtea bisericei Lucaci, în prezenţa unei numeroase asistențe, 
compusă din tot ce avea mai de seamă comerțul de atunci. Preotul Călără- 
șeanu, parohul bisericei Lucaci, a arătat în frumoase cuvinte lupta ce Var 
sile Dancovici a dus, ca să avem libertatea de care ne bucurăm astăzi. 

Viaţa lui Vasile Dancovici a fost închinată, în întregime, ridicărei şi 
liberărei comerțului, de sub apăsările şi samavolniciile autorităţilor de 
atunci. Firea lui dreaptă şi curajul de a critica măsurile nedrepte, luate de 
administraţie, au făcut din el un răsvrătit, şi astfel, îl vedem, la prima دہ‎ 
ziune, punându'se în fruntea negustorilor نو‎ fiind urmat de ei cu fanatism. 

Această ocaziune s'a prezentat pentru el în timpul mişcării dela 1848. 
Atunci, deşi bătrân, — avea 62 de ani, — el a ridicat în picioare întreaga 
piaţă a Bucureştiului. La îndemnul lui, toți negustorii au închis prăvăliile 
şi cu el în frunte, au mers la Palat şi au forțat pe Domnitor să semneze 
recunoaşterea constituţiunei de la Islaz. Iată cum se exprimă un ziar de 
atunci („Amicul Comercianților din 1848” :... „Vineri, la ora 4, după 
amiază, ca printr'o electricitate, focul divin al libertăţei ca trăsnetul stra’ 

bătu în inimile comercianților. Intr'o clipă, obloanele prăvăliilor începură 
a răpăi şi în entuziasmul cel mai cutezător, porniră la Palat. Capul dinastiei 
se înfioră văzând în fruntea mulțimei pe cei mai venerabili negustori şi, 
după o jumătate de oră, pana tremură sub degetele tiraniei, subsemnând 
recunoașterea Constituţiei. Tirania, sguduită, se încovoia dinaintea puter- 
nicului glas al negustorilor. Scârnava căimăcănie, ca osândită, tremura ca 
varga dinaintea numelui „Dancovici”, 

La 29 Iunie 1848 în urma svonurilor că Ruşii ar fi intrat în ţară, Gur 
gernul provizoriu s'a retras din Bucureşti, rămânând numai Președintele 
acelui Guvern, Mitropolitul Neofit. 

Profitând de acest fapt, reacţiunea, cu sprijinul Mitropolitului, re- 
instalează vechea Caimăcănie, dar a doua zi, negustorii se ridică şi urmaţi 
de popor forțează pe acelaş Mitropolit să dea o nouă proclamaţie prin 
care recunoaşte (Guvernul provizoriu, dând ordin de a fi chemat printr'un 
curier special. lată cum descrie ziarul Poporul Suveran !) această nouă 
mișcare : 

„„Neguţători corp vrednic de naționalitatea română iau iniţiativa. Un 
glas 2) sa ridicat şi a strigat : „iată lanţurile robiei, iar ne ameninţă”. 

Şi toţi s'au sculat, și toți au venit ca să umilească pe tirani şi cu una 
şi aceiași voință să asigure libertatea şi dreptatea, în corp şi urmaţi de po- 
por s'a dus la Mitropolie şi cerură constituţia şi rechemarea Guvernului 
provizoriu, Mitropolitul se supuse și o nouă publicaţiune de astă dată după 
voinţa. poporului fu făcută”. 

Credem interesant a spicui din unele documente şi scrieri referitoare 
la acea vreme, pasagiile din care se poate evidenția rolul pe care l'a avut 
Vasile Dancovici şi întreaga clasă comercială, al cărei exponent era, în miş’ 
carea dela 1848. 

Mişcarea liberală din 1848 este susținută moraliceşte şi materialicește 
de negustori. 

Domnul profesor Nicolae Iorga, în „Istoria Comerţului Românesc“ 
scrie următoarele : 


1) Poporul Suveran ziar apărut la Bucureşti dela 19 Iunie la 11 Septembrie 1848. 2 ori 
pe săptămână, 
2) Vasile Dancovici (Nota autorului), 

PETRE T. DANCOVICI 


Portret în ulei dim. 86/110 cm. de pictorul Peski 1892, aflat în galeria de 
portrete a Camerei de Comerţ şi Industrie din Bucureşti. 


www.dacoromanica.ro 


SMARANDA P. DANCOVICI 
(fotografie executată în atelierele Eug. Pirou B-d St. Germain, Paris). 

„In cursul revoluţiunei dela 1848, negustorii bucureşteni, jucară un 
rol important ; de fapt, pe ei s'a sprijinit toată mișcarea republicană de 
trei luni. Un ziar special (Amicul Comercianţilor) fu creiat şi susţinut de 
dânșii şi redactorul lui recomanda să li se încredințeze Capitala, lor”. 

In documentata lucrare „Anul 1848 în Principatele Române” găsim 
o petiţiune a negustorilor care cereau a se menține în slujba de poliţai al 
oraşului, Mărgărit Moşoiu. Această petițiune poartă 150 de iscălituri, în 
fruntea cărora se găseşte iscălitura lui Vasile Dancovici. 

In aceiaşi publicaţiune, se află transcrisă cuvântarea lui Suleiman 
Paşa, la adunarea de la Palat, atunci când s'a recunoscut Locotenenţa ca 
guvern legitim. 

Actul de recunoaştere poartă semnătura tuturor celor prezenţi. Prin- 
tre semnatari — peste 90 de boeri — găsim pe :Mitropolitul Neofit, I. 
Eliade, N. Golescu, Niculae Creţulescu şi „Vasile Dancovici. 

In volumul al IV-lea al lucrării : „Anul 1848 în Principatele Române“ 
se gâseşte o scrisoare a lui Niculae Costinescu către Gazeta Transilvaniei, 
în care acesta scria următoarele : 

„Incă se vorbeşte, că, printre cei arestaţi şi maltratați trei zile, erau 
Egumenul Iosofat Snagoveanu, trei frați Golești, Cezar Boliac, C. A. Ro- 
setti, Brătienii, Vasile Dancovici, etc.”. 

Din cele de mai sus, rezultă, că această mişcare dela 1848, susţinută 
de negustorii bucureşteni a îmbrăcat la un moment dat forme destul de 
alarmante, „arestări şi maltratări” din partea autorităţilor, vexațiuni şi îm- 
piedicări în libera manifestare a conştiințelor. 

Este cazul să remarcăm strânsa solidaritate a clasei comerciale care, 
fără excepție, „trage obloanele” și merge la Palat, într'o vreme în care mij- 
loacele de constrângere, sau de intimidare, din partea organelor oficiale, 
erau nelimitate. 

Dar mai trebue să avem şi convingerea că suferințele și samavolniciile 
îndurate de negustori trebue să fi fost în afară din cale de mari, pentruca 
îndârjirea. lor să nu mai găsească margini şi curajul lor să-i decidă a merge 
până la capăt. 

In toate acele evenimente, figura lui Vasile Dancovici, exponent au- 
torizat al breslelor, apare în acea aureolă de sacrificiu şi de prestigiu ca- 
racteristică numai 'acelor bărbaţi politici care, hărăziți de Dumnezeu a lu- 

cra pentru binele obştesc, nu precupeţesc nici o încercare şi nu ocolesc nici 
o osteneală. 


TUDOR DANCOVICI 
(TEODOR DANCOVICI) 
1797—1872 


S'a născut în anul 1797, la Ploeşti, ca al doilea fiu al lui Dancu şi al 
Velichii, negustor de abale din acel oraş. El moşteni şi continuă micul şi 
neînsemnatul negot al tatălui său, deoarece fratele lui mai mare, Vasile, 
plecat la Bucureşti, se stabilise acolo. 

Abaua era un postav de lână groasă, din care se făcea hainele ţără- 
neşti. O parte din această ştofă era adusă, ca mai toate postavurile ordinare, 
din Turcia 1), sub numele de „aba”, dimie, şaiac de la turcescul aba. O 
altă parte, era adusă dela Brașov, iar cea mai mare parte, era produsă de 
industria casnică, foarte desvoltată în acele timpuri, mai ales, pentru lur’ 
سی‎ de îmbrăcăminte. El mări negoţul tatălui său, iar prăvălia o aprovi- 
zionă şi cu mărfuri confecţionate din aba. 

El începu a da un impuls mai mare acestei mici industrii casnice, prin 
cumpărarea de mari cantităţi de lână, pe care o împărţi în satele din îm- 
prejurimile Ploeştiului, pentru a fi lucrată, instalând şi o piuă pe malul Te- 
leajenului, unde, stofa făcută din lâna împărţită de el, era bătută şi termi’ 
nata, gata a se putea vinde în trâmbe, sau transformată în confecțiuni 
de haine. Aceste haine se vindeau sub următoarele denumiri : dulamă, 
(suman de dimie albă lungă până la călcâie), ghebă (haină cu mâneci din 
aba maron lucrată în găitane multe, lungă până la genunchi), ipingea (un 
fel de palton lung cu glugă din aba albă sau maron lucrate simplu sau cu 
găitane), minteanul (haină cu mâneci lungă ca un veston din aba maron 
lucrată cu bigmea. Bigmeaua era un fel de şnur subțire). Minteanul a în’ 
locuit gheba ; poturile (pantaloni lungi şi largi, împodobiți cu găitane 
multe), suman (haină mai scurtă în felul zeghei şi dulamei), zeghe (haină 
de dimie albă, sau neagră, împodobită cu găitane). Pe atunci se aflau trei 
feluri de abale : albe, maron şi gris, după felul lânei din care erau făcute. 


1) In anul 1859 s'a importat aba din Turcia în valoare de 49.915 lei şi din Austria 
pentru 85.855 lei, în total de o valoare de 134.770 lei (Analele Statistice, D. P. Marțian). 

ALEXANDRU ۷۰ DANCOVICI 


Portret în ulei, dim. 65/92 cm. de pictorul Zechini, aflat în galeria de 
portrete a Camerei de Comerţ şi Industrie din Bucureşti. 


www.dacoromanica.ro 


Cu timpul, Tudor Dancovici ajunse, prin sistemul imaginat de el, de 
a împărți spre lucrare, lână cumpărată de el, să producă o mare cantitate 
din acest postav, pe care începu a-l vinde celorlalți negustori abagii, cari 
lucrau haine ţărăneşti din acest postav. Prăvălia lui din Ploeşti era cunos- 
cută şi faima lui de negustor bogat, cinstit şi priceput, ajunsese până la Bu- 
cureşti. Odată asigurată starea materială „el se căsători cu Anica Balacică; 
din această căsătorie, el a avut 6 copii : 4 băeți şi 2 fete ; primul băiat al lui 
Tudor Dancovici a fost Petre, apoi Vasile, Ştefan şi Iancu. Petre, după 
cum vom vedea mai jos, a ajuns mare negustor marchitan în Bucureşti. El 
a adus treptat în negoțul lui pe cei trei fraţi ai săi, făcându-i părtaşi la ne- 
goțul lui. Cele două fete ale lui Tudor Dancovici, s'au măritat tot cu ne- 
gustori ; cea dintâi, Smaranda, s'a măritat cu Dimitrie Panaiot, negustor şi 
proprietar în Ploeşti, iar cea de a doua, Maria, cu Costache Paulescu, ne- 
gustor bucureştean, care avea prăvălie de lipscănie engros, în tovărășie 
cu Ilie Zamfirescu. A 

Tudor Dancovici a avut mai multe proprietăţi în Ploeşti şi în jud. 
Prahova. Casele lui din oraș treceau drept unele din cele mai mari case. Ele 
au fost vândute de urmaşii lui, dar se pare că ele există şi astăzi şi în ele 
este instalată Poşta şi Telegraful din Ploeşti. 

"Tudor Dancovici a avut o moarte năprasnică. În anul 1872, luna Sep- 
tembrie, eşind dela biserică, într'o Duminecă, a fost călcat de o sacă a tu- 
lumbagiilor (pompierilor) care în goana cailor, se duceau la un foc ce isbuc’ 
nise — și a fost omorât, 

A fost înmormântat la Ploeşti în curtea bisericei Maica Precista şi la 
مس‎ lui a luat parte o mulțime de negustori şi cetățeni fruntași 

in oraş. 


GRIGORE DANCOVICI 


Grigore Dancovici, al treilea fiu al lui Gheorghe Dancu, s'a născut la 
Ploeşti. El a fost dat să învețe meșteșugul de blănar şi cojocar subțire şi 


ajungând maestru (calfă), a fost adus de fratele lui, Vasile, la: Bucureşti. 


Aci, ajutat de el, a deschis o prăvălie de blănuri, în uliţa Blănarilor. 
Prăvălia lui era asortată cu tot felul de blănuri, iar priceperea lui în 
lucrarea diferitelor feluri de blănuri, după moda de atunci, îi atrase o سد‎ 

meroasă clientelă boierească, căci pe atunci „era la modă portul blănurilor. 

Prăvălia lui era cunoscută şi multă lume venea din restul ţărei, ca 
să-şi facă blănurile la el ; el aducea blănurile dela Târgul din Lipsca, iar la 
el, în prăvălie, nu se vindea numai pieile de blănuri, ci se confecţiona tot 
felul de haine şi podoabe de blănuri scumpe. A fost însurat şi a avut copii; 
băeţii nu au urmat negoţul lui. 

Una din fete, Frosa, a fost măritată cu Ion Hagi Ştefan, mare impor’ 
tator de tutunuri şi de şaluri turceşti. 

Tutunurile, până la înființarea monopolului, erau un articol de co- 
mert, foarte important. Ele se aduceau din Turcia şi importatorii le con- 
diționau aci, asortându'le şi tăindu-le, după pofta clienţilor. 

Şalurile turceşti erau foarte căutate pe atunci, erau scumpe şi în multe 
foi de zestre le vedem trecute la rând cu giuvaericalele și alte lucruri scumpe 
cu care se dotau, la căsătorie, fetele de boeri şi de oameni cu dare de mână. 
O fată a lui Ion Hagi Ştefan a fost măritată cu negustorul băcan Niculae 
Polichroniade care avea prăvălie în ulița Coltzei, cu firma „La Panduri”. 
Acest Niculae Polichroniade era fiul lui Ion Polichroniade, negustor bă- 
can, care a fost prim“starostele negustorilor bucureşteni, înaintea lui C. A. 
Rosetti. După cum vedem, Grigore Dancovici al cărui băiat, Vasile Gr. 
Dancovici, nu a vrut să devie negustor, ci, învățând mai multă carte, s'a 
făcut avocat, a ținut totuşi ca una din fetele lui să se căsătorească cu un 
negustor, iar fiica lui Ion Hagi Ştefan a fost şi ea măritată tot cu un negus” 
tor, astfel încât, vedem că şi Grigore Dancovici, prin fata lui, a legat fa- 
milia Dancovici, ca şi fraţii lui, de interesele comerțului bucureștean. 


ALEXANDRU V. DANCOVICI 
(ALECU V. DANCOVICI) 
(1831—1902) 


După cum am văzut, Vasile Dancovici a fost însurat de mai multe ori. 
Din prima căsătorie, a avut un fiu, pe Alecu (Alexandru) care, a fost pus 
în prăvălia de lipscănie a tatălui său, alături de ceilalți băeți de prăvălie, să 


„învețe acest negot. Focul dela 1847 l'a găsit în această situaţie, iar după 


foc, tatăl său, lăsândurse de negustorie, Alecu Dancovici a fost dat ca băiat 
de prăvălie la casa Gheorghe Hagi "Tudorache ca să-şi desăvârşească învă” 
țătura în ale negoţului de lipscănie. El a fost luat, de mai multe ori, de fiul 

cel mare al lui Tudor Hagi Tudorache la taxid la Lipsca, căci tatăl lui se 
încuscrise cu familia Hagi "Tudorache, luând în a treia căsătorie pe o fiică 
a bătrânului Tudor Hagi Tudorache. După un oarecare timp, cu ajutorul 
bănesc al tatălui lui, se stabili negustor lipscan pe cont propriu în ulița 
Lipscanilor şi în această calitate, îl găsim trecut pe adresa negustorilor ro- 
mâni care au cerut, în anul 1858, ajutorul caselor străine din Lipsca, pentru 
întreținerea capelei române de acolo, înfiinţată în acel an. Cât de serios 
era şi ce importanţă avea negoțul lui Alecu Dancovici, rezultă din sub’ 
scrierea lui pe acea adresă cu toate că era de vârstă cu totul tânără. Acea 
adresă, cu iscălitura lui, a fost publicată de noi în biografia lui Gheorghe 
Coengiopol. 

Dintr'o însemnare rămasă de la el, aflăm felul mărfurilor ce vindea 
şi numirile ce purtau pe acea vreme : „Lânuri de rochi, alpacale, lustrele, 
ripsuri „poplinuri, tiflu, Iaconet, cituri, barchet, anghina, (Nanchin), per- 
caline, picheturi, pânză de Rumburg, pânză de olandă, pânză de Belgia, 
pânză de Irlanda, taftale şi tot felul de mătăsuri”. 

Mai târziu Alecu Dancovici, se lăsă de comerţul de lipscănie și des- 
chise un negot de bancherie în tovărășie cu tatăl său. Cantorul lui era în 
strada Lipscani colț cu strada Blănari ; dar la înființarea Băncei Naţionale, 
ramura aceasta de comerţ decărând, el lichidă şi acest comerţ şi se apucă 
de agricultură, cultivându-şi moşia Cornățel ce o cumpărase mai de mult și 
care se afla în jud. Dâmboviţa. 

Această moşie avea pe ea un târg, vechiul şi faimosul târg al Cornă- 
ţelului, care, la intrarea lui în moşie, începuse să decadă ; primul lui gând 
fu să redea acestui târg splendoarea de odinioară şi în acest scop, el scobori 
cu totul taxele ce trebuiau să plătească negustorii care veneau la acel târg. 
In afară de aceasta, el făcut o întinsă publicitate a acestor preţuri. Şi în- 
tr'adevăr, după câţiva ani, târgul își reluă importanţa ce o avea în trecut. 
Transcriem şi noi după Monitorul Oficial, publicaţiunea făcută de el pen- 
tru târgul din anul 1883. Iată acea publicaţiune : 

Publicaţia din „Monitorul Oficial” din anul 1883. luna Iunie. 

La bâlciul numit târgul Cornățel, ce se face din vechime în fiecare 
an dela 1 până la 10 Septembrie, pe proprietatea mea Cornăţelu din jud. 
Dâmboviţa, Plasa Ialomiţa, Com. Cornăţelu, se va încasa de către subscri- 
sul proprietar, ca şi în anii trecuţi, următoarele prețuri : 

De la abagii, braşoveni, bogasieri, haine gata, cavafi, marchitani, cu- 
ţitari, curelari, băcani, brutari, pentru câte o prăvălie cu o cumpănă, lei 
12—20 după poziţiunea locului ; 

Cojocarii, căldărarii, tinichigii, pentru o prăvălie cu o cumpănă, lei 8; 

Argintarii, bragagii, gogoşarii, lânarii, lumânărarii, mocanii, turte 
dulci, zarafii, mustul, tărăbarii, câte lei 6; 

Pastramagii, albierii, bănicerii, pescarii, rogojinarii, dogarii, coşuri, 
câte lei 6 de un car încărcat; 

Scândurarii, lopătarii, grădinarii, hambare, olarii, pietrarii, osii, obezi, 
juguri, sărarii, sitarii, cercelarii, cherestea, pentru un car încărcat lei 3 ; 

Cercelarii, covrigarii, opincarii, câte lei 3 ; 

Cârciumarii cu birt, pentru o prăvălie cu o cumpănă, lei 30, iar cei 
fără birt, lei 15 ; 

Un car cu ţuică, lei 10; 

Bufetul cu birtul, lei 50 ; 

Rotarii 30 bani pentru perechea de roate vândute ; 

Pentru o trăsură de lux, vândută, lei 5 ; 

Pentru o trăsură ţărănească vândută, lei 2 ; 

Căluşei, panorame şi alte de felul acesta, câte lei 10 ; 

Scaunul de carne cu cârciumă şi birt împreună, lei 200 ; 

Pentru vânzarea vitelor la obor, un leu de vită vândută. 

A. B. Dancovits, proprietarul 

Alecu V. Dancovici a fost căsătorit cu Maria Ionescu Cociu. A avut 
copii, dar care nu au fost negustori. 

A murit în luna August 1902, în etate de 71 ani. 


PETRE T. DANCOVICI 


(1828—1910) 


Petre T. Dancovici s'a născut la Ploeşti în anul 1828. A fost fiul mai 
mare al lui Tudor Dancovici. La Ploeşti, a învățat puţină carte astfel, cum 
se da pe atunci copiilor de mici negustori. 

Fiind inteligent şi vioi, a fost dat de tatăl său, să învețe negoţul, la mar- 
chitanul Stoianovici, care avea prăvălie mare de marchitănie în Bucureşti, 
în Uliţa Lipscanilor. După un număr de ani, a fost pus la parte, cum se 

1. VASILE T. DANCOVICI, fotografie Duschek, 1868. 


2. Medalia instituită ca premiu de Vasile T. Dancovici şi acordată de 
Facultatea de Drept din Bucureşti. 

obișnuia pe atunci, de stăpânul său. Mai târziu, învățând toate rosturile 
acestui negot şi legând prietenie cu reprezentanţii caselor din străinătate, 
s'a stabilit negustor pe cont propriu, tot în Bucureşti, în Uliţa Lipscanilor, 
colț cu strada Băcani, alegându-şi ca emblemă : „Leul de Aur“. Dela în- 
ceput, prăvălia lui a luat un mare avânt căci pe lângă banii strânşi din to- 
vărâşia lui cu Petrache Stoianovici, tatăl lui care acum devenise bogat din 
comerțul lui, ia deschis un mare credit. Văzând că afacerile îi merg bine, 
el aduse şi pe fraţii lui mai mici, treptat, interesându“i în comerţul lui. 

Aceşti fraţi lau ajutat în comerțul de toată ziua, astfel că el, fiind 
scutiti de supravegherea zilnică a prăvăliei, a putut să se ducă des în străi- 
nătate şi să aducă tot felul de mărfuri noui, făcând ca prăvălia lui să fie 
cea mai bine aprovizionată din tot Bucureştiul. El a adus pentru prima 
oară lămpile de petrol cu becuri paragoane din Londra precum și maşinele 
de lampă cu fitil, Ditmar, Brumer şi Reisenberg. 

La el se găsea tot felul de noutăţi şi boerimea bucureşteană, când afla 
că Dancovici s'a întors din străinătate, îi vizita prăvălia, spre a vedea ce 
noutăţi a mai adus. 

Pe fratele lui Vasile, pe care îl adusese de tânăr în prăvălie, la ajutat 
ca să-şi deschidă o prăvălie tot de marchitănie în Hanul Zlătari din Uliţa 
Lipscani și tot, astfel, a făcut şi cu ceilalți fraţi ai lui. Unul din cei doi fraţi, 
anume Ştefan, a murit însă de tânăr, la 42 ani, (t 1878). 

Făcând avere s'a căsătorit cu Smaranda Niculcea 1), o femee fru- 
moasă şi foarte deşteaptă şi după îndemnul ei, îşi construi o casă foarte fru- 
moasă în ulița Vladimirescu, astăzi, strada Tudor Vladimirescu. Casa lui 
era o casă mare, cu odăi şi saloane mari, cum numai boerii aveau pe atunci; 
mobilele şi le adusese din străinătate, din „năuntru” cum se zicea pe atunci; 
ele erau tot ce putea fi mai frumos şi mai practic, pe acea vreme. 

1) Smaranda Niculcea era fiica lui Niculae Gheorghevici Niculcea, proprietarul hanu- 
lui Niculcea dela Şosea. Acest han era înconjurat de 2 pogoane de loc; pe acest loc se gă- 
seau hanul propriu zis cu cafenea, berărie, rachierie şi o povarnă. Avea numeroase grajduri 
şi şoproane unde se adăposteau carele ce veneau cu tot soiul de mărfuri şi alimente pentru a le 
desface pe piaţa Bucureştiului. Acest vestit han a fost dărâmat în 1897 cu ocaziunea alinierii 
şoselelor Kisselef şi Jianu ce se lărgeau. Despre acest han nu am găsit nici o descripţie. Sin- 
gur Frederic Dame în meritoasa lucrare „Bucarest en 1906” vorbeşte de un han care ocupa 


un teren vast între Şoseaua Kisselef şi Şoseaua Jianu în faţa Palatului Sturza, fără însă a-i 
pomeni numele. 

In această casă el a introdus printre cei dintâi, telegraful de casă ?) 
cum se zicea pe atunci sonerii electrice care a înlocuit clopotul tras de 
sârmă. Şi tot el şi-a pus pentru prima oară la case geamuri concave de cris 
tal care nu se găseau în Bucureşti decât la casele lui şi ale unui alt negustor, 
Bursan. Aceste geamuri există şi astăzi la casele lui Petrache Dancovici, 
moştenite la moartea lui de nepotul său D-rul Paulescu. 

Din căsătoria lui cu Smaranda Niculcea, a avut un singur copil, un 
băiat, care a murit în etate de zece ani. 

Datorită soţiei lui Petre Dancovici, într'o zi din fiecare săptămână, 
se strângeau rudele lui şi mosafiri în majoritate negustori, la sindrofie şi 
cea mai mare plăcere a lor era să-şi povestească cele văzute de ei în străi- 
nătate, în voiajurile ce le făceau pentru cumpărare de mărfuri, Smaranda 
Dancovici, cu tactul şi amabilitatea ei, mulțumea pe toată lumea, aşa că 
aceste sindrofii erau aşteptate de toţi cu mare bucurie. 

Petre Dancovici a fost membru al Camerei de comerţ din Bucureşti. 
El a făcut şi politică şi a fost ales senator în sesiunea de 1887 şi deputat în 
sesiunea de 1895. A fost membru în Comitetul Societăţii Providența °) şi 
în alte societăţi de binefacere. 

A fost epitrop al bisericei Sf. Mina din anul 1862 până la 1867. 

În anul 1885, Petre Dancovici a donat bisericei Sf. Mina, 2 sfeşnice 
mari de alamă, înalte de 2 metri, pe care este gravat numele său şi anul în 
care au fost dăruite. Aceste sfeşnice există şi astăzi. 

Pe pisania de deasupra uşei de intrare a bisericei, se găseşte gravat 
numele lui Petre Dancovici, între ctitorii cari au ajutat la zugrăvitul (pic 
tura) bisericei, a mobilierului şi a tâmplei. 

In altar, se găseşte pomelnicul ctitorilor. La Sf. Proscomidie, pe o 
placă de marmoră, se găseşte între alţii şi numele lui Petre şi a Smarandei 
(Dancovici) . 

La revizuirea tarifului vamal din anul 1874, a fost desemnat a-şi da 


2) In anul 1871 Carol Blaimayer a introdus în Bucureşti pentru prima oară, telegraful 
de casă (sistem nou pentru a se întrebuința în locul clopotului), 

3) A făcut parte, chiar dela înfiinţare, figurând în primul consiliu ales. In această ca- 
litate, a lucrat dela 1881—1892 pentru propăşirea „Providenţei”, singura societate pentru aju- 
torarea negustorilor scăpătaţi. In acest interval, s'a putut realiza baza materială care permite 
şi astăzi existenţa acestei societăţi — cumpărându-se între altele, şi moşia Domneşti-Caţichi. 

avizul, împreună cu negustorii : loan G. Manu, Costache Paulescu şi Rä- 
ducanu loan. A fost numit de guvern în Comisiunea care a fost însărcinată 
să inventarieze şi să preţuiască valoarea chibriturilor, la înfiinţarea mono’ 
polului chibriturilor. Şi aci, a adus serviciile sale, fiind un arbitru integru, 
între interesele fabricanţilor, negustorilor şi ale Statului. 

In anul 1910, Petre Dancovci a încetat din viaţă şi a fost înmormân” 
tat la Cimitirul Bellu, unde îşi făcuse, încă din viață, cavou şi unde, cu 
mulți ani de zile înainte, vizitatorii cimitirului vedeau cu surprindere bustul 
în marmoră al acestui fruntaș negustor pe care îl întâlneau zilnic voinic şi 
plin de viaţă pe străzile Bucureştiului. 

La înmormântarea lui, au luat parte fruntaşii comerțului bucureştean, 
care au ţinut să aducă omagiul lor acestui negustor cinstit care, deşi retras 
de mult din comerţ totuş, până în ultimul moment al vietei sale, s'a intere- 
sat de nevoile comerțului şi cu sfaturile sale pline de înțelepciune, a ajutat 
comerțul românesc. 

Neavând copii averea a fost moştenită de nepoţii lui. 

Incă în viaţă fiind, a donat societăţii pentru Invăţătura Poporului Ro- 
mân, zece mii lei aur, care la valoarea de azi a leului, fac peste 300.000 lei. 

De asemenea, a donat Societăţei „Providenţa” pentru ajutorarea ne- 
gustorilor scăpătaţi, aceiași sumă. 

La retragerea lui din comerț, a lăsat prăvălia la doi din colaboratorii 
lui, care au urmat comerțul sub următoarea firmă : 


„Petre T. Dancovici” 
„„Succesori” 
„Manolescu şi Stoenescu” 


VASILE T. DANCOVICI 


1832 — 1889 


Este al doilea fiu al lui Tudor Dancovici. 

A învăţat negoţul la fratele său, Petre Dancovici, de care a fost pus 
„la parte” în negoţul de marchitănie al acestuia. Mai târziu cu banii strânși 
din această tovărăşie, Vasile Dancovici a deschis pe numele lui o prăvălie 
de marchitănie, tot în uliţa Lipscanilor, în hanul Zlătari. 

In anul 1889 Vasile Dancovici, s'a retras din comerţ şi în acelaş an, 
şi-a făcut testamentul. 

Neavând copii, prin testament el a instituit ca legatară universală, 
Eforia Spitalelor Civile din Bucureşti. La şase ani după ce-şi făcuse testa- 
mentul, în anul 1895, Vasile T. Dancovici a dăruit bisericei Sf. Gheorghe 
Vechi o Evanghelie îmbrăcată peste tot în argint, de o mare valoare artis’ 
tică, Evanghelie care există şi astăzi la acea biserică. 

Peste zece ani, în anul 1899, Vasile Dancovici a încetat din viață, iar 
Eforia Spitalelor a intrat în posesiunea averei lăsată de el. 

Credem interesant a transcrie mai jos unele pasagii din testamentul 
lui Vasile Dancovici şi anume părţile relative la binefacerile ce el a obligat 
Eforia să le facă din venitul averei sale : 

„Eu Vasile T. Dancovici, rentier, în lipsă de ascendenți şi descendenţi, 
dispun prin testament pentru timpul când nu voi mai fi în viaţă. 

„Institui legatară universală pe Eforia Spitalelor Civile din Bucur 
reşti, căreia îi dau și leg toată averea mea mobilă تو‎ imobilă, cu următoarele 
sarcini : 

1) Va servi soției mele Alexandrina Vasile T. Dancovici, o rentă via- 
geră în sumă de lei 4.000 anual, plătibilă la 1 Ianuarie al fiecărui an. 

2) Va servi bisericei Sf. Gheorghe Vechi din Bucureşti, după moar’ 
tea soţiei mele o subvenție de 500 lei anual, pentru întreţinerea cultului 
acestei biserici, cu obligațiunea ca, atât eu, cât şi soţia mea, să fim vecinic 
pomeniţi la sfintele daruri în toate Duminicele şi sărbătorile mari. 

3) Va servi Universităţii din Bucureşti o sumă anuală de 500 lei 
pentru a se premia cu o medalie de aur, de această valoare, în fiecare an, 
elevul care, în urma unui concurs, va obţine cea mai bună notă şi va fi 
declarat demn de această onoare de către juriul întocmit pentru acest scop. 

Consiliul Facultăţii de Drept, va determina celelalte condițiuni ale 
acestui concurs. 

Medalia va purta pe o parte : Premiul Vasile T. Dancovici iar pe 
verso : Universitatea din Bucureşti, Facultatea de Drept şi data concur’ 
sului. . 

4) Imobilele ce las Eforiei sunt situate în str. Sfânta Vineri nr. 23 şi 
2 bis care formează .colț şi în cal. Moşilor cu prăvălii şi case deasupra. 

5) După împlinirea acestor saricini şi după plata datoriilor dacă vor 

حم یح 


کت بے | 
ص ا 


۔دوت یں 


2. 3, 


1. Grigore Dancovici. 
2, lon Hagi Ştefan, ginerele lui Gr. Dancovici. 
3. Niculae Polichroniade. nepotul lui Gr; Dancovici. 

fi la moartea mea, cu resturile veniturilor, Eforia va fi obligată a creia şi 
întreţine, în Spitalul Colțea, un număr de paturi, cât acest venit va fi su- 
ficient ; aceste paturi vor purta în perpetuitate înscripția mea : 


„VASILE T. DANCOVICI” 


Am transcris aproape în întregime, acest testament, pentru că îl gă- 
sim că reprezintă un minunat exemplu de grijă obştească și un admirabil 
mijloc de a zugrăvi un om şi o epocă. 

Eforia Spitalelor civile a adus la îndeplinire dorinţele cuprinse în tes- 
tament : 

A bătut o medalie — a cărei fotografie o reproducem şi noi — care 
s'a decernat, celui mai bun elev al facultăţii de drept din Bucureşti „demn 
de această onoare”. 

Această medalie a fost bătută în 15 exemplare de aur masiv, iar dela 
infiinţarea premiului şi până azi, ea n'a fost decernată decât de 3 ori نج‎ 
anume : în 1909, 1911 şi 1922. 

Primul care a obţinut această medalie a fost d. George Mantu, teza 
pusă la concurs de Facultatea de Drept fiind : Contractul de muncă. 

Facultatea de Drept din Bucureşti mai este, astăzi, în posesiunea a 12 
medalii, care aşteaptă tinerile elemente merituoase care să fie distinse cu 
ea, în amintirea omului de bine şi de înalte preocupări, care a fost Vasile 
T. Dancovici. 

A înfiinţat, la Spitalul Colţei, „paturile” care poartă şi astăzi inscrip- 
ţia „Vasile T. Dancovici” şi care se găsesc în salonul profesorului Dr. Nanu 
Muscel. 

Negustorul Vasile T. Dancovici, reuşeşte, după cum am văzut, să-şi 
creieze o stare materială mulțumitoare. Neavând urmași, cărora să le trans- 
mită rezultatul străduinţelor sale şi să le impue — bine înțeles — să meargă 
pe căile urmate de înaintaşii lor, Vasile T. Dancovici, cu puţina carte ce 
știa, se gândeşte totuși ca averea să meargă la acele Instituţiuni a căror ac’ 
tivitate se integrează în marea familie : a umanității. 

"El dotează spitalul, biserica şi şcoala, îngrijind astfel suferinţa, aju- 
tând credința şi încurajând cultura. 

Deasupra contingențelor trecătoare şi în afara ambițiilor şi vanităţilor 

omeneşti, aceste trei instituţii formează punţile de legătură între generaţii 
şi între popoare, aducând umanităţii întregi o picătură de balsam peste 
suferințele zilei de azi și care constitue speranțele zilei de mâine. 
Negustorul Vasile 'T. Dancovici a înţeles să aducă acest prinos uma’ 
nității. 
e . 
* 


Cu aceste rânduri, terminăm descrierea faptelor negustoreşti ale 
familiei Dancovici. Poate că lipsa de documente și de isvoare a făcut ca 
descrierea vieţii unora din membrii familiei Dancovici să apară ca o schiţă 
sumară şi incomplectă. Arătăm, însă, că este tot ceiace s'a putut găsi şi că 
scopul lucrărei de faţă a fost în primul rând să întrunească, laolaltă, aceşti 
negustori, membri ai unei singure familii, punând mai mult preţ pe fru- 
musețea acestei situații, cât pe amănuntele care puteau să lipsească. 

Nu se mai găseşte, astăzi, nici un urmaş al familiei Dancovici, în negot. 
Fiii şi nepoţii au îmbrățișat alte cariere ; ei sunt : militari, avocaţi, funcţior 
nari superiori, etc., manifestând şi în aceste îndeletniciri, admirabilele însu- 
şiri moştenite dela ascendenţii lor. Astfel, bunăoară, un nepot de fiică al 
lui Vasile Dancovici, colonelul Pompiliu Popovici a murit eroic în fruntea 
regimentului său, în luptele dela Dragoslavele, în războiul pentru întregirea 
neamului. 

Incheiând această lucrare, trebue să facem constatarea că sunt rare 
exemplele unei continuităţi pe tărâmul negoțului, care să se întindă în două 
secole, dând exemplare strălucite şi care să ştie, prin activitatea membrilor 
ei „să-și lege numele de istoria comerțului românesc. 

In evoluţia comerțului, întreprinderile, ale căror destine sunt conduse 
de câteva generaţii de negustori, membri ai aceleiaşi familii, au o foarte 
mare importanţă. Fle sunt pietrele de fundament, structura întregului or- 
ganism economic. 

In vremurile de astăzi, atât de grele pentru negot, asemenea întreprin» 
deri care să treacă din tată în fiu, rar se mai văd. 

E un semn al vremurilor vitregi prin care trecem, dar mai este şi'o 
dovadă că timpurile evoluţiei normale a comerțului, a liniştitei lui desvol: 
tări, în cinste, în spirit de ordine şi în hărnicie, s'au dus, poate, pentru tot- 
deauna. 

